CELEX: 62020TN0585
Language: ro
Date: 2020-09-24 00:00:00
Title: Cauza T-585/20: Acțiune introdusă la 24 septembrie 2020 – Polwax/Comisia

23.11.2020   
            
            
               RO
            
            
               Jurnalul Oficial al Uniunii Europene
            
            
               C 399/40
            
         
      Acțiune introdusă la 24 septembrie 2020 – Polwax/Comisia
      (Cauza T-585/20)
      (2020/C 399/57)
      Limba de procedură: polona
      
         Părțile
      
      
         Reclamantă: Polwax S.A. (Jasło, Polonia) (reprezentanți: E. Nessmann, G. Duda și M. Smołka, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei Comisiei Europene din 14 iulie 2020 în cazul M.9014 PKN Orlen/Grupa Lotos (denumită în continuare „decizia”);
               
            
                  —
               
               
                  obligarea Comisiei Europene la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă patru motive.
      
                  1.
               
               
                  Primul motiv, întemeiat pe încălcarea dispozițiilor privind evaluarea concentrărilor prevăzute la articolul 2 alineatul (1) din Regulamentul (CE) nr. 139/2004 al Consiliului privind controlul concentrărilor economice între întreprinderi (denumit în continuare „Regulamentul nr. 139/200”) (1), întrucât Comisia, autorizând în anumite condiții dobândirea de către PKN Orlen a controlului asupra Grupa Lotos, nu a ținut seama de piața parafinei rafinate și deshidratate, precum și a cerurilor de parafină și a produselor pe bază de parafină și nu a evaluat efectele concentrării asupra acestei piețe.
                  
                              —
                           
                           
                              În susținerea acestui motiv, reclamanta pretinde că, în cursul procedurii de investigație, au fost furnizate Comisiei elemente de probă care indicau că piața parafinei rafinate și deshidratate, precum și a cerurilor de parafină și a produselor pe bază de parafină este legată de activitățile economice desfășurate de părțile la concentrare. Comunicarea privind obiecțiunile transmisă de Comisie nu conține nicio referire la o asemenea piață, ceea ce poate indica faptul că, în decizia sa, Comisia nu a ținut seama de această piață în evaluarea efectelor concentrării asupra concurenței.
                           
                        
            
                  2.
               
               
                  Al doilea motiv, întemeiat pe încălcarea dispozițiilor privind evaluarea concentrărilor prevăzute la articolul 2 alineatul (1) din Regulamentul nr. 139/2004, întrucât Comisia nu a ținut seama de faptul că dobândirea de către PKN Orlen a controlului asupra Grupa Lotos afectează accesul la materii prime al operatorilor de pe piața parafinei rafinate și deshidratate, precum și a cerurilor de parafină și a produselor pe bază de parafină și nu a luat în considerare nici existența unor bariere privind accesul pe această piață rezultate din concentrarea menționată.
                  
                              —
                           
                           
                              În susținerea acestui motiv, reclamanta pretinde că, în urma dobândirii de către PKN Orlen a controlului asupra Grupa Lotos, o entitate unică va concentra toată materia primă sub formă de gaci de parafină (grea și ușoară), precum și toate infrastructurile de transport și logistice pe teritoriul Poloniei, al Lituaniei și al Republicii Cehe, astfel încât această entitate va putea dicta condițiile de preț sau condițiile privind furnizarea materiei prime nu numai entităților care operează în prezent pe piața în cauză, ci și oricărei entități care va intenționa să intre în viitor pe această piață. Orlen Południe S.A., societate controlată în proporție de 100 % de PKN Orlen, nu va avea asemenea dificultăți în desfășurarea activității sale comerciale.
                           
                        
            
                  3.
               
               
                  Al treilea motiv, întemeiat pe încălcarea dispozițiilor privind evaluarea concentrărilor prevăzute la articolul 2 alineatele (2) și (3) din Regulamentul nr. 139/2004, întrucât Comisia a autorizat dobândirea de către PKN Orlen a controlului asupra Grupa Lotos, deși acest control poate denatura semnificativ concurența efectivă pe piața comună sau pe o parte semnificativă a acesteia, în special ca urmare a creării sau a consolidării unei poziții dominante a PKN Orlen.
                  
                              —
                           
                           
                              În susținerea acestui motiv, reclamanta pretinde că, până în prezent, singurul concurent al PKN Orlen pe piața producerii și a distribuției de gaci pe teritoriul Poloniei, al Republicii Cehe și al Lituaniei era Grupa Lotos. După dobândirea controlului, PKN Orlen va deține monopolul.
                           
                        
            
                  4.
               
               
                  Al patrulea motiv, întemeiat pe încălcarea dispozițiilor privind evaluarea concentrărilor prevăzute la articolul 9 alineatul (1) din Regulamentul nr. 139/2004, întrucât Comisia nu a indicat statului membru că dobândirea de către PKN Orlen a controlului asupra Grupa Lotos amenință să afecteze semnificativ concurența pe piața parafinei rafinate și deshidratate, precum și a cerurilor de parafină și a produselor pe bază de parafină, care prezintă caracteristicile unei piețe distincte pe teritoriul Poloniei.
                  
                              —
                           
                           
                              Reclamanta invocă acest motiv cu titlu subsidiar, în cazul în care se va considera că piața parafinei rafinate și deshidratate, precum și a cerurilor de parafină și a produselor pe bază de parafină nu are o dimensiune comunitară. În această situație, reclamanta apreciază că această piață îndeplinește condițiile pentru a fi considerată drept o piață distinctă.
                           
                        
            
         (1)  JO 2004, L 24, p. 1, Ediție specială, 08/vol. 1, p. 201.